[xiàn]
“軒2”的简化字。
康熙字典解释
【酉集下】【車字部】軒【廣韻】【集韻】【韻會】\ud840\udc24虛言切,音掀。【說文】曲輈轓車也。【徐曰】載物則直輈。軒,大夫以上車。轓,兩旁壁也。【左傳·閔二年】鶴有乘軒者。【註】軒,大夫車。【又】歸夫人魚軒。【註】魚軒,夫人車。又【定九年】與之犀軒。【註】犀軒,卿車。夫人車以魚爲飾,卿車以犀皮爲飾也。 又車前高曰軒,前下曰輊。【詩·小雅】戎車旣安,如輊如軒。【註】輊,車覆而前也。軒,車却而後也。【後漢·馬援傳】居前不能令人輊,居後不能令人軒。【註】言爲人無所輕重也。 又檐宇之末曰軒。【左思·魏都賦】周軒中天。【註】周軒,長廊有窗而周迴者。 又殿堂前檐特起曲椽無中梁者亦曰軒。天子不御正座而御平臺,曰臨軒。【前漢·史丹傳】天子自臨軒檻。【註】軒檻,欄版也。 又軒縣,樂縣也。【周禮·春官·小胥】諸侯軒縣。【註】軒縣三面,其形曲,故又謂之曲縣。 又笑貌。【後漢·方技傳】軒渠笑自若。【天祿外史】韓王軒然仰笑。 又舞貌。【淮南子·道應訓】軒軒然迎風而舞。 又自得之貌。【唐書·孔戣傳】軒軒自得。又與憲通。【禮·樂記】致右憲左。【註】憲讀爲軒,足仰也。 又黎軒,國名。【史記·大宛傳】北有奄蔡、黎軒。【註】國在西海之西。 又姓。黃帝號軒轅,後因爲氏。又軒丘,複姓。梁相軒丘豹。 又【集韻】【韻會】\ud840\udc24許建切,音憲。【禮·內則】麋鹿田豕,麕皆有軒。【註】切肉大如藿葉也。 又【集韻】居言切,音鞬。人名。【前漢·功臣表】衆利侯伊卽軒。 又【集韻】許偃切,音幰。車軾。 又【篇海】呼旱切。與䍐通。人名。